USA börsid alustasid täna langusega, kuigi hetkeks on juba kosumas. Languse põhjus on aga USA-Hiina võimalik kaubandussõda. Kõigepealt ähvardas USA panna Hiina rehvidele maksud peale. Pühapäeval vastas Hiina, et korraldab USA kanatoodete ja autoosade suhtes  anti-dumpingu juurdluse. Võimalikust kaubandussõjast mõjutatuna alustasid USA turud täna hommikul miinusega. Ehk siis - Hiina faktor.    Miks ma seda kirjutan? USA-Hiina tüli ei ole esimene ega jää ka viimaseks. Põhjus pigem selles, et Eesti meedia ei raatsi kuidagi selliseid uudiseid kajastada. Väga hea võrdluse saab teha e24 grupi saitidega. e24.ee ei kajasta uudist. z24.nl  1 ja  2, e24.se 1 ja 2, e24.no 1 ja e24.fr  1 kõik kajastavad.    Küsimus ei olegi ühes  selles konkreetses uudises, vaid z24.nl ja e24.no saite pidevalt jälginuna võin kinnitada, et nö marketwatch rubriigis on neil saitidel Hiina faktor pidevalt olemas. Hiina roll ja mõjuvõim on üha kasvamas ning mis parata, aga ülemaailmne finants- ja majanduskriis kiirendasid seda protsessi. Meeldigu see või mitte. Probleeme on ka draakonil, kuid kus neid poleks.    See, et Hiina tõuseb, sellest saavad Eestis vähesed aru. See, kuidas ta tõuseb, näikse huvitavat vaid üksikuid kapi-poisse.    Sellest, et Hiina SKP per capita eriline näitaja ei ole, ei taha paljud mingi kummalise krambi pärast aru saada. Hiina puhul piisab vaid 30% elanike elatustaseme tõusust Euroopa tasemele ning meil on maailmas juba tuntavad väljakutsed. Hetkel elab umbes 15% hiinlastest sama hästi kui keskmine lääneeurooplane. Et olla maailmas uus superriik, piisaks vaid 50% Hiina elanike tõusust.    Küsimus on maailmas ressurssides. 500 miljoni tarbija juurdetulek mõjutab oluliselt tänast jaotussüsteemi. e24  grupi saidid sellest tihti ka kirjutavad. Eesti v.a.